नए भाजपा जिला अध्यक्ष के आगमन पर निकली रैली
भाजपा के नवनियुक्त जिला अध्यक्ष राजा दुबे बुधवार को सागर पहुंचे। जहां उनका जगह-जगह आगवानी कर स्वागत किया गया। इस दौरान उनके साथ परिवहन मंत्री भूपेंद्र सिंह, विधायक शैलेंद्र जैन और महापौर अभय दरे भी मौजूद थे। लेहदरा नाका से निकाली दुबे की स्वागत रैली तीन बत्ती पर आकर समाप्त हुई। बुधवार को दुबे लेहदरा नाके खुली जीप में सवार होकर दुबे की रैली निकाली गई। जहां पर कार्यकर्ताओं ने माला पहनाकर उनका स्वागत किया।इस दौरान भाजपा के पदाधिकारी भी उनके साथ मौजूद थे। पूरी रैली के दौरान पूर्व जिला अध्यक्ष जाहर सिंह और सुधीर यादव भी उनके साथ रहे।
दुबे का जगह-जगह किया गया स्वागत : दुबे की रैली का स्वागत जगह जगह किया गया। मोतीनगर थाने के सामने विनोद तिवारी वारिज तिवारी के साथ उनके समर्थकों ने दुबे का फूलमाला पहनाकर स्वागत किया। चमेली चौक में याकृति जडिया, निमेश जडिया, बड़ा बाजार में नवीन भट्ट, महेश साहू, सराफा तिगड्डा पर विक्रम सोनी, नितिन शर्मा, कोतवाली पर टिंकल ब्रिजेश सैनी ने स्वागत किया। जिसके बाद रैली तीन बत्ती पर पहुंची। जहां आतिशबाजी और पटाखों के साथ गर्मजोशी के साथ उनका स्वागत किया गया। दुबे ने हरिसिंह गौर की प्रतिमा पर माल्यार्पण किया। बाद में तीनबत्ती स्थित हनुमान मंदिर के भी दर्शन कर कार्यकर्ताओं से मुलाकात की।
एक महीने में घोषित कर दूंगा कार्यकारिणी : शाम चार बजे वरदान होटल में मीडिया से चर्चा करते हुए कहा कि ईश्वर की कृपा और संगठन ने जिम्मेदारी सौंपी है। उस जिम्मेदारी को पूरी ईमानदारी से पूरा करूंगा। जिले की नई कार्यकारिणी का गठन एक महीने में कर लिया जाएगा। कार्य के दौरान सभी 29 मंडलों में जाकर उनसे चर्चा करूंगा। पार्टी के सभी वरिष्ठ नेताओं एक मंच पर होंगे। ताकि पार्टी और मजबूत बन सकें।
आज मंडलों में होगा स्वागत : नवनियुक्त भाजपा जिला अध्यक्ष राजा दुबे गुरुवार को सुरखी गौरझामर और केसली मंडलों जाएंगे। जहां पर उनकी स्वागत किया जाएगा। दुबे सभी मंडलों में पदाधिकारियों से चर्चा करते हुए कार्यकर्ताओं से भी मुलाकात करेंगे।
नवनियुक्त भाजपा जिला अध्यक्ष का शहर में जगह-जगह स्वागत हुआ।
bho_Deva awa_Deva hin_Deva hin_Deva hin_Deva bho_Deva